Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: az 5/1990. (IV. 12.) KöHÉM rendelethez]
Paragraph Index: 784

c) nincs a tanúsítványadói tevékenységtől eltiltva. 2.1.2. A kijelölt vizsgáló állomás vezetője a vizsgáló állomás kijelölésére irányuló kérelemben, valamint az általa foglalkoztatott tanúsítványadók változása esetén a területi közlekedési felügyeletnél írásban köteles bejelenteni a kijelölt vizsgáló állomáson foglalkoztatott tanúsítványadók adatait (név, tanúsítványadói vagy vizsgabiztosi névjegyzékbe vétel száma), illetőleg az adatokban történt változásokat. 2.1.3. A területi közlekedési felügyelet a kijelölt vizsgáló állomás vezetőjének bejelentése alapján nyilvántartást vezet a kijelölt vizsgáló állomáson megbízott tanúsítványadókról. 2.1.4. A kijelölt vizsgáló állomás vezetője az általa foglalkoztatott tanúsítványadó megbízását azonnali hatállyal visszavonhatja, és ezt a területi közlekedési felügyelet részére távbeszélőn bejelentheti. E bejelentését azonban köteles két munkanapon belül írásban is megerősíteni. 2.2. A vizsgáló állomás (gépjárműfenntartó) vezetőjének ellenőrzési tevékenysége A kijelölt vizsgáló állomás vezetője:

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes